חוק מיסוי מקרקעין (שבח ורכישה) (תיקון מס' 93), התשע"ח-2018
הצעת חוק פרטית, הכנסת ה-20
פורסם: ספר החוקים, חוברת 2727, עמ' 715, 2018-06-28T00:00:00+03:00
חוק זה עבר בקריאה השנייה והשלישית ביום י"ב בתמוז התשע"ח (25 ביוני 2018). בתיקון זה נקבע כי כאשר נרכשת דירה במסגרת קבוצת רכישה ובנייתה טרם החלה בתוך ארבע שנים ממועד רכישתה, או אם שוכנע מנהל רשות המסים שחל עיכוב מהותי בהשלמת בנייתה, או אם החזקה בדירה לא נמסרה תוך 6.5 שנים, הרוכש יוכל לרכוש דירה נוספת בשיעורי מס רכישה מופחתים החלים על רוכש דירה יחידה או משפר דיור ובלבד שהדירה שנרכשה בקבוצת הרכישה היא דירתו היחידה. כמו כן, מתחייב הרוכש למכור את הדירה שנרכשה במסגרת קבוצת הרכישה בתוך 18 חודשים מיום השלמת בנייתה.